«SENSE VOLER RENUNCIAR DEL QUE MÉS M’AGRADA,\nLA FOTOGRAFIA D’AUTOR,\nINTENTO QUE ELS MEUS TREBALLS COMERCIALS\nTINGUIN ALGUNA COSA DE L’ESSÈNCIA DE\nLA FOTOGRAFIA ARTÍSTICA. »\nSense voler desistir del que més m’agrada, la Fotografia d’Autor, intento que els meus treballs comercials tinguin una mica de l’essència de la Fotografia Artística. Una visió més àmplia dels estàndards comercials. Aquesta visió d’autor. Els meus retrats no són simples retrats. En ells intento captar l’essència del personatge, el seu caràcter, la seva personalitat i els trets més significatius Des de un punt de vista propi. En cada retrat descobreixo una persona nova. Els paisatges es dibuixen al meu cap, després, els vaig contextualitzant. La fotografia comercial no em deixa tant espai lliure, però m’agrada aportar el meu instint creatiu. Busco el que em fa sentir i ho intento transmetre.\nLa fotografia forma part de mi. És una necessitat gairebé vital amb la qual puc expressar-me sense pors. La inquietud és el que em mou. Em deixo portar per la meva intuïció, per aquestes sensacions intengibles que arriben i creen en tu un món que intentes plasmar en una imatge segons la teva visió. Així funciono.\nComenço en el món de la imatge a Barcelona (1989), graduant-me en fotografia a l’Institut d’Estudis Fotogràfics de Catalunya (IEFC). Gairebé pertany a la darrera generació formada entre ampliadores, paper sensible i aroma a químics. Quan encara revelar i positivar en blanc i negre, i tancar-se hores i hores en el laboratori formava part de la vida quotidiana del fotògraf. Compagino el treball professional amb la fotografia d’autor i la de formador.\nVa començar a agradar-me la fotografia quan sent un adolescent em va caure a les mans la Werlisa del meu pare. Després d’experimentar amb ella i d’haver fet moltes fotografies, vaig descobrir que m’entusiasmava el fet de poder controlar la llum i les ombres, la profunditat de camp, enquadrar les escenes i transmetre sensacions.\nQuan em pregunten qué és per a mi la fotografia, jo contesto: “És l’instant del meu estat anímic.” Aquell moment efímer que passa només una vegada i que el veus fugaçment en el teu univers. Llavors, faig la presa fotogràfica.\nUn fotògraf no pot viure sense el passat. Les fotografies que al llarg de la meva vida hauré fet, restaran en mi per sempre més. I, cadascuna d’elles, amaga una història que només el fotògraf coneix. És com un secret dins un secret. És com el bagul dels records. El pots obrir sempre que vulguis i interferir de nou en aquelles cròniques que un dia vas deixar enrere. Així doncs, les imatges formen part de l’experiència i aprenentatge del fotògraf i no només des del vessant de la tècnica fotogràfica, sinó també des de la visió més intangible de la fotografia: la imaginació, la creativitat, la percepcio, la intuició…\nQuan faig una fotografia no només intento fotografiar allò que veig, allò que els meus ulls tenen davant seu, sinó que vull capturar una emoció, un sentiment i aquest és un dels grans plaers de la fotografia. Entenc la fotografia com una altra manera de comunicació i he après a veure la realitat de forma rectangular i bidimensional. Sóc un enamorat del llenguatge fotogràfic. Fotografiar és comunicar. Intento transmetre el vincle emocional que s’estableix entre una escena i el fotògraf. M’agrada la tècnica, però també em deixo portar per les sensacions i la intuïció. M’encanta sentir la solitud del fotògraf en el moment del clímax, aquest petit instant de la presa fotogràfica. Només la càmera i el fotògraf. Aquest moment efímer que només passa una vegada i que existencialment no es pot tornar a repetir.\nDe vegades em pregunten d’on trec la inspiració. És difícil de contestar. És un procés on la percepció i la intuició elaboren una resposta en forma d’imatge dins meu. D’un procés d’observació i de recerca d’informació. Aquest fet el vaig descobrir quan estudiava el tercer curs de fotografia a l’Institut. Creuar la línia imaginària que existeix entre el visor i l’escena. En el pas dels anys, arribà un moment de maduresa com a fotògraf en el qual era capaç de capbussar-me en aquell indret, en aquell rostre i sintetitzar l’espai, la llum, el moviment, la perspectiva, el sistema de zones i la composició, fins topar amb una imatge nova, diferent a la representació visual inicial i real. És una experiència molt seductora i creativa.\nActualment treballo com a fotògraf freelance al meu estudi. Imparteixo tallers de fotografia. Preparo noves exposicions i projectes personals en el món de la fotografia artística i continuo formamt-me realitzant diferents cursos d’especialització tant tècnics com artístics.


ERC, Iniciativa i la CUP exigiran a Mas que reprengui els preparatius del 9-N i rebutgen parlar d'eleccions plebiscitàries\nLes tres formacions rebutgen que a la cimera de demà es parli d'unes eleccions plebiscitàries com a escenari alternatiu a la consulta\nRedacció 02/10/2014 - 16.20 Actualitzat 28/10/2014 - 12.30\nDavid Fernàndez i Oriol Junqueras s'han reunit al Parlament.\nLes paraules del president de la Generalitat, Artur Mas, durant el debat de política general, quan es va referir a la unitat dels partits pro consulta com a "porcellana fina", agafen més sentit que mai de cara a la cimera dels grups pro consulta convocada per aquest divendres al matí al palau de la Generalitat.\nERC, ICV-EUiA i la CUP rebutgen de ple que en aquesta trobada es parli d'escenaris alternatius a la consulta del 9 de novembre, suspesa cautelarment des de dilluns. De fet, la CUP avisa, fins i tot, que si el que es planteja són unes eleccions plebiscitàries, s'aixecaran de la taula.\nL'objectiu dels tres grups és reclamar al president Mas que reprengui els preparatius del 9-N, que s'han aturat en bona part després de la suspensió fulminant per part del Tribunal Constitucional. Consideren bàsic que es tirin endavant abans de la setmana que ve per poder celebrar la consulta amb plenes garanties democràtiques.\nEls contactes bilaterals s'han multiplicat després de la reunió que el president va tenir dimecres amb cadascun dels líders dels grups. Oriol Junqueras s'ha trobat per separat amb David Fernàndez i Joan Herrera, que ja s'havien reunit entre ells dimecres.\nEsquerra i la CUP coincideixen que hi ha molts preparatius que es podrien tornar a engegar, com la petició que han de fer els estrangers residents a Catalunya que vulguin votar, i que haurien de registrar entre l'1 i el 7 d'octubre. També el telèfon de Governació reservat als ajuntaments o la pàgina web oficial del 9-N, que no s'actualitza des de dilluns.\nAquestes formacions plantegen, per exemple, que es pregunti als funcionaris si estan disposats a assumir el risc de tirar endavant els preparatius, una opció que, per ara, no entra en els plans del govern de CiU. En aquest punt, Iniciativa, que aposta per mantenir el pols i esperar que l'executiu de Rajoy mogui fitxa, discrepa i creu que els treballadors públics no han de córrer cap risc. Alguns juristes han assegurat que es podria incórrer en els delictes de desobediència i, en el cas dels càrrecs electes, prevaricació, que no comporten penes de presó, però sí multes o inhabilitació per a càrrec públic.\nUn altre tema és la comissió de control nomenada dimecres pel Parlament i que no s'ha activat. Sembla que a cap dels juristes i politòlegs nomenats els va agradar que el govern tirés endavant decisions sense haver-los consultat, com per exemple retirar la campanya institucional de la consulta.\nEl coordinador general de CDC, Josep Rull, ha tret importància a les friccions i ha assegurat que la unitat és "sòlida". Rull ha explicat que Convergència continua apostant perquè siguin els càrrecs electes els que assumeixin tots els riscos i ha insistit que cal actuar amb "determinació política i intel·ligència jurídica".\nCaldrà veure què en surt de la reunió convocada aquest divendres a les 11 del matí i, sobretot, si hi ha cap acord en el calendari. Quan no fa ni una setmana de la convocatòria, el 9-N té a sobre més incògnites que mai.


Descàrrega Del Controlador | Maig 2022\n(RESOL) El micròfon Logitech G433 no funciona\nSi esteu buscant l’últim controlador Logitech G433, heu arribat al lloc correcte. Després de llegir-ho, sabreu com instal·lar o actualitzar el controlador.\nProblema del controlador AMD FX 8350 a Windows (resolt)\nSi teniu problemes amb el controlador AMD FX-8350, no us preocupeu. Podeu descarregar o actualitzar el controlador AMD FX 8350 per solucionar el problema. Aquesta publicació us mostra tres maneres fiables de descarregar i actualitzar el controlador AMD FX 8350 al vostre ordinador.\nDescarregueu el controlador de càmera web per a Windows 7\nQuan alguna cosa no funciona amb la vostra càmera web, l'actualització del controlador sempre ha de ser la vostra opció preferida. Aquesta publicació us mostrarà com solucionar el problema de la càmera web.\nVoleu descarregar i instal·lar els controladors Insignia per a Windows? Si és així, aquest missatge està escrit per a vosaltres; és molt fàcil de seguir.\nDescarregueu el controlador WLAN 802.11n a Windows (fàcilment)\nVoleu descarregar o actualitzar els controladors WLAN 802.11n a l’ordinador Windows? Heu arribat al lloc correcte. Aquesta publicació us mostrarà com instal·lar o actualitzar el controlador WLAN 802.11n al Windows 10/8/7.\nDescàrrega del controlador de ratolí sense fils Logitech per a Windows\nVoleu actualitzar el controlador del ratolí sense fils Logitech? Apreneu aquí els dos mètodes que us ajudaran a fer-ho correctament.\nCom actualitzar els controladors de CPU al Windows\nSempre és important mantenir els controladors actualitzats per assegurar-vos que el vostre maquinari funcioni correctament. Aquí us mostrem dues maneres senzilles d’actualitzar els controladors de CPU.\nDescarregar i instal·lar el controlador Magic Mouse per a Windows\nSi voleu utilitzar Apple Magic Mouse a Windows 10, hauríeu de descarregar i instal·lar el controlador Magic Mouse per a Windows 10. I aquest missatge us mostrarà com descarregar i instal·lar el controlador Magic Mouse per a Windows 10.\n(Descàrrega) Acer Touchpad Driver Windows 10\nSempre és important actualitzar el controlador del touchpad Acer per assegurar-vos que el vostre touchpad funcioni correctament. Aquí us mostrem dues maneres senzilles d’actualitzar Acer\nDescarregueu el controlador Logitech G13 per solucionar el tauler de jocs G13\nEstà disponible en altres idiomes Deutsch Logitech G13 Treiber Descarregar i actualitzar Della Huang Della Huang r El tauler de joc avançat Logitech G13 no funciona fins i tot quan el torneu a connectar? No estàs sol. Molts usuaris de Logitech han informat que aquest problema del G13 no funciona. Afortunadament, no és massa difícil de solucionar. Proveu aquestes correccions ... Aquí en teniu 3 (& hellip;)\n(Solucionat) Problemes del controlador Hydro Series H100i v2 a l'ordinador Windows\nTeniu problemes amb el controlador del dispositiu H100i v2? No us preocupeu. Heu arribat al lloc correcte. Aquesta publicació us mostrarà com actualitzar el controlador H100i v2 per solucionar el problema del controlador a Windows 10/8/7.\nProblemes del controlador de controlador de xifratge / desxifratge PCI (solucionats)\nSi teniu el problema del controlador amb el controlador de xifratge / desxifrat PCI, no us preocupeu. Podeu resoldre aquest problema fàcilment actualitzant el controlador.\nActualització i descàrrega del controlador Bluetooth ASUS: la forma més senzilla\nEn aquest article, us expliquem les vostres tres maneres fiables de descarregar el controlador ASUS Bluetooth al vostre Windows 10/8 / 8.1 / 7. Només cal que feu clic per continuar.\nDescarregueu els controladors Intel USB 3.0 per a Windows 10\nSi necessiteu actualitzar els controladors Intel USB 3.0 eXtensible Host Controller per a Windows 10, podeu descarregar el controlador adequat de dues maneres. Trieu una forma més fàcil.\nDescàrrega i actualització del controlador de l'adaptador Bluetooth Insignia al Windows\nConsulteu aquest tutorial complet per descarregar i actualitzar el controlador de l'adaptador Bluetooth Insignia per al vostre equip Windows.\nProblemes del controlador CSR8510 A10 al Windows (SOLUCIONAT)\nSi teniu un problema amb el controlador CSR8510 A10 a l'ordinador, com ara que el controlador no està o no està actualitzat, no us preocupeu. T'ajudarem a solucionar el problema del controlador CSR8510 A10 a l'ordinador Windows.\nDescàrrega de controladors d'altaveus Logitech per a Windows 10/7/8\nSi teniu un altaveu Logitech i voleu tenir una experiència de joc millor, haureu d’actualitzar el controlador d’altaveus Logitech. Hi ha dues maneres d’actualitzar ...\ncom accedir a la targeta SD a Windows 7\nper què el meu ordinador fa un ús de 100 discs?\nNo s'ha detectat el micròfon de l'auricular de Windows 10\ncortana no obrirà Windows 10


Relat "El Far(II)"\nInici > detall del relat: El Far(II)\n- 1921 Lectures\nEl dia de Sant Joan la discoteca es va omplir de gent amb ganes de fer gresca. El vell del far tan sols podia veure l'entrada de la discoteca, a la qual hi havia un noi corpulent que feia de porter.\nL'entrada estava plena de nois joves que insistien en entrar, uns que eren massa petits i no podien i altres que ja eixien, després de tant ballar, però sempre amb un cuny a la mà per si volien tornar a endinsar-se en aquella multitud.\nVa poder veure com una parella discutia prop del far. Es barallaven prop de la moto. Ell intentava besar-la, però ella es resistia. El noi li pegà una bufetada i la obligà a besar-lo. Després li donà diverses pastilles d'una bossa i entrà a dins de la discoteca, ensenyant el carnet.\nUn parell de trompes van eixir i xocaren contra el noi de les pastilles. S'assegueren a l'arena i començaren a cantar la famosa cançó de La botella de ron. Un jove amb una boina s'apropà a ells i els va abraçar, després se n'anà corrents. Els dos trompes no van fer res per recuperar les dues carteres que els hi havien robat.\nAl mar hi havia un noi i una noia que es banyaven nus, ara s'abraçaven i es besaven. Dos joves es masturbaven mentre ho observaven des d'unes pedres col·locades arran del mar.\nUn grup de nois i noies eixiren de la discoteca i s'aproparen al far. Ells van començar a besar a les noies. Una parella s'apropà a la porta i van deixar gravats els seus noms rodejats per un cor. Després el noi intentà trencar el cadenat, de la qual la clau la tenia Vicent Gregori. La noia l'animava entre riures. Va aconseguir cridar l'atenció de les altres parelles, que immediatament van anar a buscar una planxa de ferro d'allà prop per trencar el forrellat, que no tardà en caure, ja que era molt vell.\nEl vell del far, quan va veure que el forrellat no aguantava, entrà dins el rebost i buscà la clau del mateix rebost. Recordava que feia anys l'havia deixada allà dins. Mentrestant els joves pujaven contents les escales que tan sols el vell havia trepitjat en anys.\nNo sabien que havia algú allà dalt, atemorit de veure a persones, a joves, que li havien fet mal quan ell també ho era. El vellard rebuscava entre les caixes del rebost la clau, i no ho aconseguia, ja que feia temps que l'havia deixada amagada. Quan ja sentia als joves a prop la va trobar, d'una bufada va treure tota la pols de la clau. El vell es posà dins del rebost i el tancà amb pany i clau just abans que el primer noi tragués el cap per la planta on vivia el vell.\nAquest jove va fer un somriure i fou un exclamació. Van començar a passejar per dins del far, xafant la roba de l'okupa. A una jove se li acudi tirar el sac de dormir pel gran forat que hi havia entre les escales de cargol, i la resta assentí animadament. El sac va ser tirar per les escales que al arribar baix va fer un gran soroll.\nEl vell esperava furiós, i alhora espantat, dins del rebost, però no va gosar eixir. Es van asseure al terra i començaren a parlar a crits de diferents històries que els havien passat. Que tan sols eren interrompides per un bes a la núvia o al nuvi. Allí es passaren un mitja hora, fins que un noi s'alçà per pixar a un racó i al acabar decidí d'anar-se'n, la resta no ho volien, però decidiren fer-li cas.\nEl vell, que no estava segur de que se'n haguessin anat va esperar allí dues hores, que va ser quan decidí eixir. Va mirar per la finestra a la discoteca observant amb tírria els joves que ara es divertien.\ndonablanca | 09-03-2005 | Valoració: 10\nde moment em posso de part del vell.\nde totes formes podia haver fet acte de presencia, segur que els joves haguessin fugit.\nEl costat fosc[Ofensiu]\nBiel Martí | 24-02-2005\nEl costat fosc de la joventut vist per un vell que, sincerament, no em fa bona pinta, sembla tenir alguna cosa fosca, també. Com et va dir en miquel, la cosa es va animant!\nMiquel Bohigas Costabella | 20-01-2005\nJa veig que vas lligant els temes.\nEl faroner, d'observador passiu i llunyà, per poc que no es converteix en una víctima d'aquesta joventut desenfrenada, que només pensa en allò que sempre han pensat els joves, sobretot quan van una mica pets. I si a més son a tocar de la platja, sota la llum misteriosa d'un far... No m'estranya gens, no.\nAquesta nit, però al pobre faroner li tocarà baixar les escales per anar a buscar el sac de dormir. Què hi farem.


Heu cercat moda - Dona Secret\nResultats de la cerca “moda”\nModa Internacional d'Andorra\nEmma Roch\t 13 des. 2020\nAquest print seria capaç de colar-se en la dècada dels setanta, amb la mateixa exuberància amb la qual ho gaudim a l'era de Dinastia o en l'etapa del "porn chic", de la mà de Tom Ford. Ara, una barreja de totes elles torna amb força per…\nEmma Roch\t 4 oct. 2020\nJennifer Aniston, Julia Roberts, Sarah Jessica Parker, Kate Moss o Cameron Diaz, van posar de moda en els anys 90 el clàssic top blanc de tirants.\nSeguint el rastre d'anys passats, moltes firmes de moda s'han sumat a la causa i han llançat petites col·leccions càpsula amb segell Pride.\nL'estampat a ratlles s'ha convertit en el símbol per excel·lència de l'estiu i en un dels grans clàssics de tot fons d'armari.


Tipus1 16A portàtil EV de càrrega caixa endoll del Regne Unit per al cotxe de càrrega Estacions de Fabricants i Proveïdors - Comerç a l'engròs de la fàbrica - besin-Group\nBesin, el que porta la càrrega d'una millor manera EV!\nGuia de selecció de cables EV\nConnectors de càrrega EV\nCables de càrrega EV\nMode de cable de càrrega 2 EV\nEstació de càrrega EV\nCable de càrrega EV\nCables d'extensió EV\nTipus 1 Tipus 2 a EV cable de càrrega\nTipus 2 Tipus 2 a EV cable de càrrega\nMode 2 Tipus1 EV Cable\nMode 2 Type2 EV Cable\nMuntat a la paret\nMuntada al pis\ncable en espiral\nCasa > Productes > Mode de cable de càrrega 2 EV > Mode 2 Tipus1 EV Cable\nTipus1 16A portàtil EV de càrrega caixa endoll de Regne Unit per a les estacions de càrrega de cotxes\nVehicle elèctric de la caixa de càrrega portàtil (SAE J1772 Standard) amb endoll UK Meet SAE J1772 (Tipus 1) Forma agradable estàndard nord-americà i fàcil d'usar, la classe de protecció IP66 (en condicions aparellades) Aplicar al vehicle Chevrolet Volt, Citroen C-Zero, Fisker karma, el Ford Focus Electric, Ford C-Max ...\nVehicle elèctric de la caixa de càrrega portàtil (SAE J1772 Standard) amb endoll del Regne Unit\nConeix SAE J1772 (Tipus 1) estàndard nord-americà\nForma agradable i fàcil d'usar, la classe de protecció IP66 (en condicions aparellades)\nS'apliquen a vehicles\nChevrolet Volt, Citroen C-Zero, Fisker Karma, el Ford Focus Electric, Ford C-Max Energi, Mia, Mia elèctric Van, Mitsubishi-I Miev, Mitsubishi Outlander PHEV, Nissan NV200 Es Van, el full de Nissan, Peugeot Ion, Renault Fluence, Renault Kangoo, Smiths Edison Van, Smiths Newton, Tata Indica Vista EV, Toyota Prius, Vauxhall Ampera ...\nArticle: PCD-019 (SAE J1772)\nSAE J1772 estàndard (Generalment s'utilitza a Europa i Estats Units);\nRang de voltatge: 220 V ± 10%;\nPotència màxima: 4 kW\nrecuperació de càrrega automàtica: Sí;\nSobre la protecció actual: Sí;\n16A Cable 3G2.5 + 2 x 0,75 mm;\n10, 000 Cicles d'inserció;\nCable d'alleugeriment de tensió característica de disseny de terminals amb aïllament;\nLlums: indica l'estat de càrrega;\nTemperatures de funcionament: -30 ° a + 50 °;\nLongitud del cable: 18 peus\nGarantia: 1 any;\ndisseny de la línia llis;\nRepresa automàtica del procés de càrrega\nPer EV de càrrega normal de la caixa, s'apaga després d'una fallada o error de potència i ha de ser reactivat manualment. Per tant, quan es planifica la càrrega durant la nit, la bateria podria quedar buida el matí següent.\nPerò aquest no és el cas amb el BS-PCD019. La BS-PCD019 posa a prova permanentment la tensió relacionats amb la infraestructura. Si encara hi ha corrent a la presa de corrent, la BS-PCD019 comença una seqüència de prova, estableix la comunicació amb el vehicle i assegura una recàrrega segura de la bateria del vehicle.\nSistema de protecció integral\nDissenyem tot tipus de mesures de protecció per BS-PCD019: protecció de sobrecorrent, protecció contra sobretensions, protecció Llightning, protecció diferencial elèctric, i protecció contra curtcircuits. Es tracta d'un enganyar que pot garantir la seguretat utilitzant per a tothom.\nLa detecció de cablejat defectuós\nL'intel·ligent BS-PCD019 també detecta cablejat defectuós de la presa de vista de la infraestructura i, a més, controla el conductor de protecció d'entrada abans que comenci la càrrega.\nDelgado, pràctic i robust\nMode 2 cables de càrrega no deixen convèncer amb el seu disseny atractiu. Gràcies al nou format recinte, amb el cable de càrrega integrada BS-PCD019 es poden desfer fàcilment i de forma compacta cap amunt, ja que tant els arbustos, aquestes surten del recinte en un angle. Per tant el cable de càrrega requereix menys espai d'emmagatzematge.\nEl recinte estable pot ser impulsat per un cotxe de la mateixa manera que el connector de càrrega i passa la prova amb una càrrega de la roda de 500 kg. A la pràctica, el recinte està exposada a les influències ambientals més intensos que els endolls i connectors.\nEn l'ús del dia a dia, no és fora de la qüestió per al recinte a tombar a terra, cobert de brutícia, o fins i tot ser deixat en un toll.\n1. No submergeixi la caixa de càrrega en aigua ev.\n2. No trepitgi, doble o nus del cable.\n3. No deixi caure la caixa de càrrega EV o col·loqui un objecte pesat sobre ell.\n4. No poseu el cable de càrrega a prop de l'objecte calent durant la càrrega.\n5. No faci funcionar el EVSE en temperatures més enllà del seu rang d'operació de -25 ° C a 55 ° C.\n6. Cable d'entrada del costat de la font d'alimentació ha de ser d'almenys 3 * 2,5 mm (recomanat 3 * 4 mm), amb un scoket estàndard 16A. Es suggereix taht la distribució d'energia es porta a terme pels professionals.\n1. No introdueixi els dits al connector de càrrega quan l'endoll encara s'està connectant al poder.\n2. No utilitzeu aquest ev caixa de càrrega quan el cable està danyat.\n3. La caixa de càrrega EV és només per a càrrega EV utilitzant.\n4. No utilitzeu aquest aparell amb un cable d'extensió o un adaptador.\n-------- Drets d'Autor 2009-2015 besin International Group Co, Ltd Tots els drets reservats\nSi us plau, ser lliure per comprar la caixa portàtil tipus1 16a barat de càrrega EV uk endoll per carregar cotxes estacions de la nostra fàbrica. Com un dels principals fabricants i proveïdors, la nostra empresa li oferirà productes de qualitat de servei a l'engròs amb preu baix. No us ho perdeu.\nHot Tags: EV caixa portàtil tipus1 16A carregador de xarxa del Regne Unit de lloguer d'estacions, fabricants, proveïdors, fàbrica, empresa, a l'engròs, preu baix, barat càrrega, comprar, productes\nTipus1 SAE J1772 16A Plug EV per EV carregador later...\nTipus1 SAE J1772 EV 32A Socket / entrada per EV cost...\nIEC 62.196-2 Tipus 2 AC Socket maniquí de dona Plug ...\nPany electromagnètica per EV sòcol de càrrega / Outlet\nTipus 1 Tipus 2 a 16A EV cable de càrrega segons IEC...\nTipus 2 32A monofàsic mascle a femella cable de càrr...\nN ° 82 del carrer Meilin, Jiangning, Nanjing, Xina\nCopyright © besin-Grup Reservats tots els drets.


Com es mesuren els llamps?\nCapturant ones similars a les de la ràdio se n'obté la posició\nOn n'han caigut més aquesta nit és al Baix Llobregat: 179. El Garraf ha rebut 140 descàrregues, el Pallars Jussà 74 i el Barcelonès, tot i que és una comarca petita, 65\nMIQUEL BERNIS Barcelona 19/07/2011 12:56\n260x366 Mapa de llamps d'avui de la XDDE de Meteocat Mapa de llamps d'avui de la XDDE de Meteocat\nLa xarxa de detecció de llamps de Meteocat ha capturat aquesta nit fins a 6.750 llamps, dels quals, però, només uns 600 han caigut a Catalunya, ja que la majoria de descàrregues s'han detectat sobre el mar. Les comarques de la costa central són les que n'han rebut més, de la mateixa manera que és on hi ha plogut també més.\nPerò com es mesuren els llamps? Entre totes les freqüències que emeten els llamps es compten també ones similars a les que fan servir les emissores de ràdio. El sistema per detectar les descàrregues, doncs, consisteix a distribuir 4 antenes pel territori que capten una longitud d'ona similar a la de la ràdio, però no ben bé indèntica: ha de ser única per poder diferenciar una cosa de l'altra. Quan es produeix una descàrrega les antenes capturen la distància a la qual s'ha produït respecte a la seva posició i, fent una triangulació entre les dades obtingudes pels diferents receptors, se'n pot saber exactament la posició i la intensitat, que es determina en el mapa de la xarxa de detecció de descàrregues elèctriques de Meteocat.\nHan sigut més forts els llamps d'avui? En realitat per la nostra percepció el que és transcendental és la distància a la qual es produeixen les descàrregues, ja que encara que hi hagi llamps amb més o menys capacitat destructiva, a escala nostra uns i altres tenen un poder destructiu similar.


Les marxes per l’alliberament LGTBI – trans identitats ATC llibertat\nLes marxes per l’alliberament LGTBI\nPublicado por trans identitats el 1 julio, 2014 1 julio, 2014\nLa lluita contra el VIH i per una sanitat sense discriminacions, al 28-J de Barcelona\nSota un sol de justícia, el centre de Barcelona s’ha omplert, un 28 de juny més, de banderes de l’arc de Sant Martí, pancartes, música i, sobretot, reivindicació per celebrar el Dia Internacional de l’Alliberament LGTBI. La Comissió Unitària 28 de juny, integrada per nou entitats, ha convocat a dos quarts de set la històrica manifestació a la plaça Universitat. Ha hagut d’enfrontar-se amb el Pride Parade, la desfilada que organitza l’empresariat LGTB a la mateixa hora, per segon any consecutiu i a uns carrers de distància. Aquest acte és vist pels col·lectius com una mercantilització de les seves lluites. Tot i així, unes 5.000 persones, xifra lleugerament superior a la de l’any anterior, han secundat la marxa reivindicativa.\nLa mobilització ha arrencat a plaça Universitat, on alguns representants de la Comissió Unitària 28J com Quim Roqueta, president de Gais Positius, i Joana López, membre de l’Associació de Transsexuals de Catalunya, han donat la benvinguda a tots els col·lectius i persones assistents i han recordat el caràcter reivindicatiu de la jornada. La mobilització ha volgut destacar aquest any, sota el lema “Visc en positiu, i tu?”, l’estigma que pateixen les persones amb VIH i les retallades en la sanitat pública, que impedeixen l’accés igualitari d’aquestes persones a un tractament adequat i una salut universal.\nAlgunes organitzacions polítiques de l’esquerra han acudit a la manifestació, com la CUP –amb l’assistència del diputat David Fernàndez– i la resta d’organitzacions de l’Esquerra Independentista i Esquerra Unida i Alternativa (EUiA). També alguns membres d’Iniciativa, com la regidora Janet Sanz, s’han deixat veure a la marxa reivindicativa, tot i que la gran part de dirigents del seu partit ha assistit a la desfilada de l’empresariat rosa.\nEl grup Beirao Percussió ha donat el tret de sortida a la marxa, que ha enfilat pel carrer Pelai direcció Rambles. A la manifestació han assistit diverses associacions LGTBI com el Brot Bord, LesCat, el Front d’Alliberament Gai de Catalunya (FAGC) o diferents col·lectius que treballen amb persones seropositives (BCN Checkpoint, Stop Sida o Gais Positius), que s’han agrupat darrere d’una mateixa pancarta. També estava present l’Assemblea Triangles Roses, que duien una pancarta contundent denunciant la impunitat i la brutalitat dels Mossos en el cas de Juan Andrés Benítez.\nLa manifestació ha baixat per les Rambles, sota la mirada i els flaixos dels turistes. Les manifestants han cridat càntics contra la conferència episcopal i la LGTBIfòbia i per la lliure expressió de les “sexualitats dissidents”. En trencar pel carrer Ferran, un grup de dones han protagonitzat una petonejada davant l’església de Sant Jaume per denunciar la lesbofòbia i la invisibilització lèsbica.\nSanitat sense discriminacions\nA plaça Sant Jaume, l’actor Ignasi Millet, protagonista de la darrera pel·lícula de Ventura Pons en què mostra la seva relació amb el fet de ser seropositiu, ha llegit el manifest de la mobilització davant de l’Ajuntament de Barcelona, que mostrava al balcó una bandera de l’arc de Sant Martí. Millet ha destacat en la lectura del manifest la marginació i la por que va crear el VIH fa 30 anys i el compromís de les associacions i les xarxes activistes per donar suport i empoderar les persones afectades i trencar l’estigma social que pateixen, davant la passivitat de les institucions. Ha fet referència també a les retallades en sanitat i en recursos destinats a la lluita contra el virus, que dificulta l’accés de les persones seropositives a un tractament adequat.\nMillet ha recordat l’exclusió de les dones lesbianes, bisexuals o sense parella de la reproducció assistida i la parada brusca del sistema públic d’unitats de reassignació de gènere. Ha reivindicat també l’aprovació imminent de la llei contra la LGTBIfòbia al Parlament de Catalunya com un tret de sortida d’una lluita “que no s’acabarà fins a la plena consecució de drets i llibertats” de les persones LGTBI. Finalment, ha atacat el negoci i la mercantilització del Pride.\nSeguidament, Gerardo Ariza, en nom de la campanya Justícia Juan Andrés, ha fet un discurs crític denunciant la brutal agressió d’agents dels mossos d’esquadra després de la qual va morir l’empresari Juan Andrés Benítez, acompanyat de crits de “justícia” i “mossos assassins”. Ariza ha demanat, tot seguit, un minut de silenci en memòria de Benítez. Un cop finalitzada la mobilització, ha arribat el temps de la festa: l’epicentre s’ha traslladat de nou a plaça Universitat, on diversos punxa-discos donen durant tota la nit el toc festiu a la jornada reivindicativa.\nLa cara rosa de la ‘marca Barcelona’: model de negoci\nEl 28 de juny, dia de l’alliberament sexual, els col·lectius LGTBI surten al carrer per reivindicar els seus drets i commemorar les revoltes de Stonewall. El mateix dia, l’empresariat rosa proposa un model de 28-J que, per a ell, és una festa i una empenta pels seus negocis, però que, per molts col·lectius i associacions, suposa frivolitzar la lluita LGTBI i reproduir la ‘marca Barcelona’ que exclou les precàries.\nEl 28 de juny de 1969, la policia va fer una batuda al bar d’ambient Stonewall Inn, al barri novaiorquès de Greenwich Village. La clientela (gais, lesbianes, trans, travestis…) estava acostumada a aquests registres, però, aquella nit, va dir prou i es va rebel·lar enfrontant-se als cossos policials contra aquella discriminació. 45 anys després, arreu del món, la comunitat LGBTI continua sortint al carrer el 28 de juny per commemorar aquella data, que significa la lluita pel seu alliberament i la reivindicació dels seus drets. Els darrers anys, però, ha anat creixent un altre model que, alimentat per gran part dels mitjans de comunicació i algunes administracions, empreses i col·lectius, ha plantejat un altre format, on la festa preval sobre la reivindicació i on, segons bona part del món associatiu LGTBI, es fomenta un model mercantilitzador i desideologitzat revestit de lluita pels drets de la comunitat gai.\nAls Països Catalans, aquest model de negoci LGTB s’ha fet molt present en una ciutat: Barcelona. La marca Barcelona, potenciada fonamentalment per l’Ajuntament, les elits i les empreses de la ciutat, té el seu vessant rosa: Barcelona s’ha venut com un destí turístic gay friendly, enfocat principalment a un públic gai masculí, jove i amb un poder adquisitiu elevat. L’esdeveniment estrella d’aquest model és el Pride de Barcelona, un festival impulsat per l’Associació Catalana d’Empreses per a Gais i Lesbianes (ACEGAL) i 30 entitats més que, aquest any, se celebra del 26 al 29 de juny. L’any passat, l’esdeveniment va suposar un negoci de divuit milions d’euros pels hotels, les saunes, les discoteques i altres negocis enfocats al públic homosexual, només comptabilitzant el turisme estranger. Per segon any consecutiu, el Pride convoca el seu acte principal –el Pride Parade, una desfilada de carrosses d’empreses i col·lectius– el dia 28, a la mateixa hora que la manifestació de la Comissió Unitària 28 de juny, que es convoca a la plaça Universitat. Ni el manifest del Pride ni els actes que convoca fan cap referència a l’aniversari de la lluita de Stonewall. Els actes principals són: una cursa amb talons, una mostra de comerç, la festa de l’escuma i la desfilada del 28-J, a més del Tibidabo Day Party, un dia al parc d’atraccions a dotze euros l’entrada per persona.\nLa crítica al Pride com a màxim exponent del negoci rosa es fa palesa des del món associatiu: darrere la festa i el negoci, quina reivindicació queda? “El Pride ha optat per un model comercial determinat, però, què hi guanyem les entitats, amb això?”, es pregunta Quim Roqueta, president de l’associació Gais Positius. “Estaria bé que es posés el mateix entusiasme en la defensa dels drets de la comunitat LGTB que a l’hora de vendre una Barcelona aparador de gent guapa, rica i poderosa”, afegeix. Jordi Nonner, membre de l’Assemblea Triangle Rosa, va més enllà i defensa que el model de negoci rosa “va en contra de l’alliberament sexual del col·lectiu LGTB perquè reprodueix el sistema capitalista i utilitza els homes gais –ni tan sols es pensa en lesbianes i trans– com a objectes de consum”.\nAltres militants LGTB han manifestat el seu rebuig més ampli i contundent al negoci rosa. Sergi Martín, del Brot Bord, creu que “l’empresariat ha vist una oportunitat d’or d’enriquir-se a costa de la mancança d’espais de socialització per la comunitat”. Teo Pardo, militant transfeminista, critica que “l’accés a molts locals del capitalisme rosa exclou gent precària i que no s’adapta als cànons de normalitat i bellesa que aquest model proposa i intenta reproduir, que van des de la manera de vestir a la identificació de gènere”.\nDarrere l’organització del Pride, trobem l’ACEGAL, una patronal que agrupa prop de 100 empreses enfocades al públic gai, entre 50 i 60 del Gaixample i la majoria a Barcelona. Joan Igual, el seu president, defensa un acte que, segons ell, “ha servit per modernitzar i donar empenta als negocis LGTB, que estaven estancats per la crisi. És cert que, amb el Pride, nosaltres fem festa, com a la manifestació de la Comissió Unitària. Potser nosaltres fem millor la festa i omplim grans avingudes? Potser sí”, afegeix Igual. “La llàstima és que no puguem anar junts. Ho hem intentat, però ens suposa un desgast i preferim construir”, conclou.\nEugeni Rodríguez, portaveu del Front d’Alliberament Gai de Catalunya (FAGC), opina que el Pride és un acte de “frivolització de les lluites d’alliberament homosexual” que, a més, “sorgeix des d’una perspectiva mercantilista i no des de la comunitat LGTB”, però diu que cal mirar més enllà. “El 28-J, fa uns anys, era l’única data per tenir visibilitat, però s’ha de canviar el paradigma de veure qui guanya aquell dia i fer un balanç de la feina feta durant tot l’any. Vam sortir al carrer el 17 de maig per condemnar l’homofòbia a Uganda i Rússia; també pel cas de Juan Andrés Benítez; hem impulsat una llei contra l’homofòbia al Parlament, etc. El 28 de juny no és patrimoni de ningú, però no hi ha cap obligació d’arribar a un acord per fer un acte conjunt amb el Pride: defensem dos models diferents, que van de la mà de diferents models de ciutat i de societat”, puntualitza Rodríguez.\nTensió pel cas Benítez\nA més de la confrontació entre els dos models, aquest darrer any, s’ha viscut un punt d’inflexió en la relació entre l’empresariat rosa i el món associatiu LGTB arran de la mort de Juan Andrés Benítez. Al Consell Nacional LGTB, l’ACEGAL va votar en contra –juntament amb CiU– d’una petició que demanava la dimissió de Manel Prat i dels mossos implicats en la seva mort i exigia explicacions al Sindicat de Policies de Catalunya per revelar l’estat serològic de l’empresari del Gaixample, membre fundador d’ACEGAL. Això va generar un fort rebuig de les associacions LGTB cap a la postura de la patronal rosa.\n“Va ser trist veure com el president d’ACEGAL avantposava els interessos de l’entramat d’empreses de l’associació a l’estima i la lleialtat cap al seu amic”, assegura Eugeni Rodríguez. “Aquest 28 de juny, nosaltres recordarem Benítez, perquè defensem la seva dignitat i condemnem un dels casos de vulneració de drets fonamentals a un membre del col·lectiu LGTB més salvatge de la història recent al nostre país”, afegeix. Els primers dies després de la mort de Benítez, el 5 d’octubre de 2013, Joan Igual havia declarat que faria “tot el possible” perquè s’investiguessin els fets i s’assumissin responsabilitats.\nMolta festa i escasses reivindicacions a la desfilada del Paral·lel liderada per l’empresariat rosa de Barcelona\nSis de la tarda del 28 de juny, carrer Aurora del Raval. Barcelona celebra la primera diada de l’Alliberament LGTBI després de la mort de Juan Andrés Benítez després de ser placat per mossos d’esquadra en aquest indret, davant de casa seva. Alguns amics d’aquest empresari del Gaixample i altres activistes que reclamen justícia per aquest cas s’han citat al lloc. Plegats, marxen a la manifestació convocada per la Comissió Unitària 28 de Juny, que se celebra des de 1977, de la qual participava Ocaña en els anys de la transició. Però la major part de la comunitat LGTBI de la ciutat no acudirà a aquesta convocatòria. Molta més gent, entre 25.000 i 35.000, s’aplega a la mateixa hora davant de les Tres Xemeneies del Paral·lel. Davant l’Apolo arrenca la desfilada secundada per algunes entitats LGTBI i liderada per l’Associació Catalana d’Empreses per a Gais i Lesbianes (ACEGAL). La mateixa que Benítez va cofundar i la mateixa que es va desentendre del cas. Durant les properes hores, el Paral·lel serà una festa, que s’endinsarà en la matinada a l’Avinguda de la Reina Maria Cristina. Visitants d’arreu del món acudeixen a la marxa, gaudint d’una ciutat que es mostra com la més gayfriendly de la Mediterrània. El record de Juan Andrés Benítez hi és absent. No taca la festa.\nLa festa, perquè això és el que vol ser la desfilada, malgrat que el seu aspecte formal era el d’una manifestació, amb algunes pancartes i blocs de diversos grups.\nPerò un dels lemes més polítics que s’hi podia trobar era ‘Els drets LGTB són Drets Humans’ –tot oblidant la intersexualitat– de la capçalera de la marxa. Escrit en català i també, per al públic internacional de Barcelona, en anglès. Rere la pancarta, el veterà activista Armand de Fluvià, crític amb una divisió del col·lectiu LGTBI en dues marxes que ja dura un lustre, i dos dels polítics que volen pugnar per l’alcaldia de Barcelona en les eleccions del maig vinent: Alfred Bosch, d’ERC, i Jaume Collboni, del PSC.\nMalgrat aquest aspecte de manifestació, rere aquesta pancarta, a la resta de la marxa, pocs eren els lemes reivindicatius, i inclús sobtava escoltar els voluntaris del Checkpoint clamar ‘Cada tres mesos’, en referència a la periodicitat en què suggerien fer-se la prova del VIH, a mode de crit de manifestació. I pràcticament impossible de trobar cap referència al cas de Juan Andrés Benítez, que va provocar que ACEGAL s’alineés amb el Govern i CiU i contra la immensa majoria d’entitats LGTBI quan aquestes van aprovar, el desembre passat, que el consell nacional de l’àmbit reclamés la dimissió de Manel Prat per l’actuació policial que va ser preludi de la mort de l’empresari del Gaixample.\nPoc coneixement de la llei contra l’homofòbia\nMinses referències també a la llei contra l’homofòbia que han impulsat la gran majoria d’entitats LGTBI catalanes i que actualment es troba en la fase més intensa de la seva tramitació al Parlament, que es disposa a debatre si aprova o no la norma. Molts dels i les assistents a la desfilada es mostraven decididament a favor d’una llei contra l’homofòbia, però desconeixien si a Catalunya existia. “Hauria d’existir”, comentava per exemple en Xavi, que, amb 16 anys, ha acudit al Paral·lel amb una amiga. I li sonava que hi havia una proposta del 2008 arran d’un treball a classe, però dubtava si havia prosperat. “És una llei perfecta”, comentaven l’Andrea i la Mariola, habituals al Pride. Però tampoc sabien dir si existia. Costava trobar a la desfilada, però, alguna pancarta o cartell que els ho aclarís.\nEnmig d’aquest ambient despolititzat, era fàcil la convivència entre expressions polítiques oposades. Les estelades dominaven la primera de les carrosses de partits polítics, la d’ERC. Uns metres enllà, rere les del PSC i d’ICV, la carrossa de Ciutadans, plena d’adhesius amb les banderes catalana i espanyola, exhibia una espanyolitat queer plasmada en un cartell del cantant Frank Romero vestit de torero sota el lema ‘I am Gay’. La JNC, en canvi, aquest any no era present a la desfilada amb una carrossa, i alguns dels seus activistes repartien condons.\nAquestes carrosses polítiques desfilaven rere els i les activistes de les entitats LGTBI AMPGIL, de pares i mares de gais i lesbianes; ACATHI, de migrants LGTBI; Panteres Grogues, d’esports; Famílies Lesbianes i Gais; i Checkpoint, de lluita contra el VIH, entre d’altres. La presència d’aquestes entitats, que amb l’excepció d’un trenet per a les famílies homoparentals de FLG marxaven a peu, xocava però amb les carrosses que exhibien, al final de la marxa, les empreses més emblemàtiques de la Barcelona rosa.\nMetro, Arena, Boyberry, agències de viatges i empreses de perruqueries es publicitaven sobre els seus camions amb cossos modèlics. I altres firmes, com Rickshaw Tours, es promocionaven entre el turisme LGTBI amb homes fornits pedalant rere els rickshaws.\n“Quan passàvem pel centre sentia els ulls clavats aquí”, diu la Conxita, 49 anys, mentre s’assenyala el clatell. Es refereix al centre de Tortosa, i aquesta ampostina hi va desfilar aquest divendres a la tarda, tot participant en la primera manifestació de la història que va recórrer la capital de les Terres de l’Ebre amb motiu de la Diada de l’Alliberament LGTBI, que se celebra el 28 de juny a tot el món. A Tortosa va tenir lloc enguany la manifestació descentralitzada que organitza cada any amb motiu d’aquesta jornada la Comissió Unitària 28 de juny. L’objectiu: portar les reivindicacions LGTBI Barcelona enllà, arreu del territori. Allà on molts cops, com expressaven algunes de les participants a la marxa tortosina com la Conxita, els drets LGTBI no estan ta afermats com pot fer creure el miratge de la normalitat barcelonina. A la manifestació a Tortosa va precedir, un dia abans, una altra marxa a Tarragona. I aquest dissabte tindran lloc noves marxes en altres grans capitals dels Països Catalans, de Lleida a Girona passant per València i Palma.\n“No només és 28 de juny a les grans ciutats; és 28 de juny a tot arreu i cada dia”, reivindicava el manifest de la Comissió Unitària 28 de juny a les Terres de l’Ebre, informa Bertran Cazorla. La convocatòria va rebre el suport d’entitats socials ebrenques com el Casal Panxampla o el Col·lectiu de Dones de les Terres de l’Ebre; així com de les joventuts de tot l’arc polític, des d’Arran-Sènia/Terres de l’Ebre a la JNC passant per JEV i les JERC; i de la CUP, d’ICV-EUiA, d’ERC i del PSC. “Estem farts d’haver de marxar a les grans ciutats per poder viure les nostres sexualitats”; “volem ser tal com som a tot arreu”, afegia el text.\nI per assolir-ho queda molt per fer, a jutjar pels comentaris d’algunes de les participants en una marxa que va aplegar diversos centenars de persones en una ciutat, Tortosa, que encara allotja al bell mig del riu Ebre un dels majors monuments feixistes que queden a Catalunya. “No hi ha res, i s’ha de fer tot, començant per manifestar-nos”, opinava la Conxita, que va acudir a la capital de les Terres de l’Ebre amb la seva dona i la seva filla. La família és l’única integrant, amb una parella de nois de la Ràpita, de la branca ebrenca de l’entitat catalana Famílies Lesbianes i Gais (FLG).\nAbans d’arribar fins aquí, la Conxita, a punt de fer cinquanta anys, narrava que ha hagut de maldar molt, amb trasllats a Barcelona inclosos. “A vegades vas per Barcelona i et trobes gent d’aquí”, de la qual no sabies que també és homosexual, recordava la dona. “Pobles petits”, “on la gent et coneix”, una regió on “la religió és molt forta”… el relat de la Conxita enumerava tots els obstacles que, encara avui, en un país amb un parlament que ultima la tramitació d’una llei contra l’homofòbia que pot ser pionera, troben els i les homosexuals, transsexuals i intersexuals per viure lliurement en zones allunyades de l’àrea metropolitana. La Conxita també relatava dificultats a la feina, on “sempre hi ha algú que et mira malament”. Malgrat que treballa en una escola. Amb tot, confiava en què les generacions més joves ho tinguin més fàcil.\nA aquestes generacions més joves pertany la Maria Ferrer, una altra participant a la marxa tortosina: té 20 anys. També s’ha traslladat del seu poble, Vilalba dels Arcs, a Barcelona, però en el seu cas, assegurava, van pesar més els estudis que la necessitat d’airejar armaris. “Ara, marxar a Barcelona també va suposar un alliberament”, matisava. De fet, es mostrava pessimista pel que fa als avenços. La marxa de divendres va servir “per visibilitzar” la realitat LGTBI “a les Terres de l’Ebre, on hi ha una mentalitat molt retrògrada”, opinava aquesta jove d’poble que no arriba al miler d’habitants a la Terra Alta, escenari de la Batalla de l’Ebre, i on cada any uns carlins i capellans vestits amb sotana s’apleguen per commemorar els requetès morts mentre lluitaven al bàndol feixista. “La gent jove continua tenint l’estigma de l’homofòbia; ho notes”, considerava la noia, tot recordant els ‘maricón’ que encara ara ha de sentir un cosí seu, també homosexual.\n“No es pot generalitzar”, “cadascú ho viu des de la seva experiència personal”, relativitzava Ferran Bel. L’alcalde de Tortosa, de CiU, va presentar-se a l’indret on, poc després d’acabar la manifestació i de la lectura dels manifestos, va començar una festa que es va endinsar en la matinada. “Tortosa és una ciutat com qualsevol altra”, s’esforçava en subratllar.\nMalgrat això, a la ciutat el dia de l’Alliberament mai s’havia celebrat amb una manifestació, recordava el portaveu d’ICV-EUiA al consistori, Jordi Jordan, participant actiu en l’organització de la marxa. S’havien fet actes, com xerrades o cinefòrums. I un cop s’havia desplegat una bandera de l’arc de Sant Martí a l’escalinata de l’ajuntament. Però no al balco, recorda Jordan.\nAra està per veure si la marxa es podrà repetir altres anys. “A veure si no és l’última”, esperava la Conxita sense masses esperances, tot recordant que la Comissió Unitària 28 de juny va portar molta gent de fora de les Terres de l’Ebre en autocars. “Amb el mateix model que aquest any jo crec que és difícil”, opinava l’alcalde Bel. En tot cas, la marxa d’enguany ha deixat objectes tangibles per la posteritat com un quadre d’Ignasi Blanch. Fill de Roquetes , l’únic artista català que ha pintat al mur de Berlín va fer el dibuix en directe, durant els actes. S’hi podia llegir un lema: “Tot va a millor”.\nTarragona: una marxa assenyala el PP, UDC i l’Església per segon any consecutiu\nTortosa va agafar el relleu de Tarragona, on es va celebrar la manifestació descentralitzada de la Comissió Unitària l’any passat. En aquesta ciutat enguany també hi havia convocada una manifestació per traslladar la commemoració de la diada per l’alliberament LGBTI en aquesta part del territori, informa Josep Maria Llauradó. Dos dels lemes més corejats van ser ‘Trenca la norma, estima com vulguis’ i ‘Llibertat sexual, dret al propi cos’, però també se n’hi van sentir d’altres que feien referència a la lluita contra l’homofòbia, la transfòbia, el sexisme i també el capitalisme.\nUna marxa antipatriarcal centrada en l’eix lèsbic, gai, bisexual, trans i intersexual que va mostrar amb el seu recorregut les institucions i partits que són còmplices i responsables directes dels casos de LGBTIfòbia: el Partit Popular, Unió (i, per extensió, CiU) i l’Església. Amb més de dues-centes assistents, es va llegir el manifest de la unitària davant les banderes de l’arc de sant martí, estelades, triangles roses, roig-i-negres, roges i liles, i un parell de pancartes del Brot Bord i d’Amnistia Internacional que visibilitzaven la lluita quotidiana també des de les entitats.\nEn acabar, en una de les intervencions, es va recordar la importància d’una lluita sovint relegada com a “secundària” i que, al cap i a la fi, aquesta batalla és pel dret al propi cos, un dret que s’està veient atacat per la reforma de la llei de l’avortament, però també pels tractaments i tràmits agressius a què sotmeten les transsexuals en cas que vulguin canviar de sexe, o bé l’assassinat de Juan Andrés Benítez i la revelació del seu estat serològic.\nTarragona, doncs, ha tornat a sortir al carrer per un 28 de juny, amb les cares expectants i de sorpresa de bona part de les vianants precisament per fer allò que el moviment per l’alliberament vol aconseguir: visibilitat arreu de les comarques. http://directa.cat/\nEntrada anterior Desprivatizar el nombre propio, deshacer la ficción individualista\nEntrada siguiente Así como te ven, así como te tratan


Compromís per Ontinyent critica l'amnistia aprovada pel govern - Portal de Xàtiva\nCompromís per Ontinyent critica l’amnistia aprovada pel govern\nJosep Francés: “No hi ha dubte que el beneficiat de tal situació és qui es queda aliè als controls de l’Administració, conscient que sense una complexa labor d’investigació quedarà al marge dels circuits de control”\nEl regidor d’Hisenda Ontinyent, Josep Francés, afirma que l’amnistia aprovada pel govern «evidencia el fracàs en la lluita contra el frau fiscal com a conseqüència d’haver-se centrat en comprovar a qui ja declara i no a investigar els fets ocults o no declarats”. “En este context, no hi ha dubte que el beneficiat de tal situació és qui es queda aliè als controls de l’Administració, conscient que sense una complexa labor d’investigació quedarà al marge dels circuits de control”, aclara Francés.\nEl més greu, continúa Francés, és que, «qui compleix amb les seues obligacions fiscals suporta una desproporcionada pressió fiscal indirecta i una càrrega fiscal global excessiva». En este àmbit, una amnistia «és una burla als que han complit amb les seues obligacions, una decisió èticament reprovable i un greuge per als qui col·laborem en el compliment de les obligacions tributàries», agrega.\nDes de Compromís per Ontinyent recorden que la millor alternativa és la lluita contra el frau. «Mentre l’amnistia fiscal proporciona ingressos a curt termini, els resultats de la lluita contra el frau són a llarg termini. La regularització voluntària aprovada pel govern beneficia a la pròpia Administració i al sistema financer», destaquen.\nFrancés destaca que «seria més acceptable una amnistia que s’articulara, per exemple, per mitjà d’una fórmula utilitzada fa ja alguns anys: la subscripció de deute públic especial amb venciment a llarg termini i a tipus d’interès zero o molt baix; subscripció, això sí, amb la finalitat que l’Administració obtinga els recursos necessaris per a reduir el dèficit i injectar liquit a la nostra economia, en concret, a PYMES i a particulars que han complit amb les seues obligacions», diu.\nEn este sentit, i malgrat l’excepcionalitat del moment, un Estat en què s’han aprovat ja tres regularitzacions voluntàries, «sense comptar la de l’any 1977, i en el que la conflictivitat tributària augmenta, és un estat en què alguna cosa falla. Entre altres coses, una molt important: la lluita contra el frau fiscal», afima Francés. «Si la renuncia a investigar la fa un govern amb poc més de cent dies, és tota una declaració d’intencions», finalitza.\nPublicado el abril 10, 2012 abril 10, 2012 Autor Portal de XàtivaCategorías Com. Valenciana, Economía, Ontinyent, XàtivaEtiquetas amnistia, compromis, Ontinyent\nAnterior Entrada anterior: El Club Bádminton Xàtiva cosecha buenos resultados en El Campello\nSiguiente Entrada siguiente: Bloc-Compromís de Xàtiva demanarà en el ple la reprovació de la ministra Ana Pastor per no recolzar el Corredor Mediterrani


Titulo Sobre ITA ITA. Institut de Trastorns Alimentaris\nITA es va fundar el 1998 amb l’objectiu d’oferir un tractament alternatiu al ja tradicional en els trastorns de la conducta alimentària.\nITA es distingeix per oferir una xarxa integral pròpia, altament especialitzada, per al tractament dels trastorns de la conducta alimentària. Gràcies a això, permet atendre de manera integral, coordinada, continuada i personalitzada l’àmplia demanda que puguin requerir aquests individus i les seves famílies.\nEl creixement d’ITA sempre s’ha vist empès per la nostra pròpia experiència clínica i ha estat el reconeixement de les necessitats assistencials dels nostres pacients allò que ens ha portat a generar nous projectes. Des de la nostra particular hospitalització, en la que el pacient participa en un programa actiu de recuperació física i conductual, i alhora psicològica i personal, fins als pisos terapèutics. Hem anat construint així un model propi i particular d’entendre i abordar la intervenció terapèutica sobre els trastorns alimentaris amb nous recursos assistencials, i altres més tradicionals sobre els quals hem aplicat protocols de funcionament totalment nous. Tots els nostres resultats assistencials estan validats amb estudis científics que exposem regularment al col·lectiu professional d’especialistes. La nostra activitat de recerca ens permet participar en la comunitat científica i compartir amb ella els nostres avenços i innovacions tècniques. D’aquesta forma, la nostra xarxa permet estar oberta a qualsevol col·laboració amb altres dispositius assistencials paral·lels al nostre.\nEl nostre model de tractament en trastorns de conducta alimentària es compromet a ser:\n•Holístic: Incloure no només l’atenció dels aspectes conductuals i físics, sinó tamb&\neacute; dels cognitius, personals, emocionals, vitals, socials, familiars.\n•Interdisciplinar: Dut a terme per equips de treball de diferents disciplines i on cadascú executi allò en què està preparat.\n•Flexible: Preveure i permetre que un individu pugui tenir recaigudes, anar cap enrere, i poder integrar aquesta resposta en el procés d’avenç terapèutic.\n•Continu: Sense talls en el temps, sense llistes d’espera entre les necessitats dels diferents recursos.\n•Participatiu: Incloure el pacient de manera activa en el procés i també la seva família.\n•Longitudinal: Fent un seguiment continuat després de l’alta terapèutica a fi d’evitar o controlar possibles recaigudes.\n•Coordinat amb la Comunitat: Amb altres dispositius sanitaris, socials, d’educació o de treball i dels que pugui beneficiar-se la intervenció d’un pacient, ja que també poden intervenir en aquests problemes.\n•Rehabilitador: En molts casos, haurà d’incloure aspectes d’inserció i rehabilitació psicosocial i ocupacional.\n•De qualitat: En fer un seguiment adequat de totes les prescripcions anteriors.\nEl motor d’avançament d’ITA sempre ha estat la preocupació per les necessitats personals del pacient, i més concretament per aquells casos amb més història de fracassos terapèutics, major institucionalització i que requeririen formes assistencials noves, i alternatives al més tradicional.\nPer això, es reconeix ITA com a pioner en molts aspectes en el tractament d’aquests trastorns, en concret en l’aplicació de programes d’intervenció psicosocial. Vam ser ja el 2002 la primera institució que va desenvolupar el projecte de Pisos Terapèutics i el 2006 el Centro de Dia, ambdós recursos totalment nous en l’Estat espanyol.\nTitulo Sobre ITA


Cants Medicina en família - Despertant\nHola famílies, fa ja un temps vaig començar una nova llista de vídeos al meu youtube amb cants medicina a la catalana i tinc ganes de compartir-la per aquí. Per si us ve de gust de cantar-los a casa per reconnectar amb vosaltres i els elements de la natura. N’aniré penjant més al meu instagram: @despertant.cat_elisa i al canal YouTube. Espero que els gaudiu!\nUn cant medicina és per definició un cant que cura o sana, ja sigui a nivell físic, emocional o energètic i espiritual. I que ens connecta amb els ritmes de la terra i la ciclicitat de la vida.\nSón cants ancestrals senzills i repetitius tipo màntrics però no necessàriament en sànscrit o llengues antigues, molts són precisament en la llengua del qui els canta, per exemple n’hi ha moltíssims en castellà, vinguts de Sud Amèrica, on han conservat el vincle amb la Terra i el culte a la natura i a les tradicions antigues.\nEls cants medicina treballen amb la força de la intenció i la repetició per a canviar la teva realitat, deixar anar emocions i preocupacions, i si més no perquè tinguis una estona de connexió amb tu i de centrament a través del cant. Permeten per exemple connectar amb l’alegria de viure i el fluir de la vida, entre d’altres.\nA més a més, tal com explico a l’article de veu sanadora, podeu crear també amb vostres propis cants del moment, cants que us porten un missatge específic per vosaltres, per donar-vos la força que us manca: deixar anar i allibera, endavant, calma, etc.\nPer començar, us deixo alguns dels cants que he adaptat o creat:\nPart 1: Cants medicina dels elements\n1. El riu està creixent: cant per connectar amb el riu de les emocions\nÉs una bonica metàfora de com si ens permetem les emocions, podem anar calmant-nos com el riu quan arriba al mar. El podeu allargar tant com necessiteu per anar deixant anar l’energia estancada, les emocions bloquejades fins que us aneu calmant. La lletra diu:\n“El riu està creixent, fluint i creixent, el riu està creixent cap a la mar O riu que em portes, el teu missatge he escoltat O riu que em portes, cap a la mar”\nAl vídeo i trobareu diferents versions més enfocades a fer amb els infants com una dansa i moviment lliure i més enfocades als adults.\n2. Foc joliu: per recuperar forces amb l’energia del foc\nPer a que conecteu amb l’energia del foc, el foc que ens permet transmutar, deixar anar el que ja no funciona per renéixer. Tornar a agafar energia, remotivar-nos i renovar-nos. La lletra diu:\n“Visca la claror del foc, visca la claror x2 Foc, foc, foc joliu, crema, crema en gran galiu Foc, foc, foc joliu, alegra’ns la nit”\n3. Mare Terra jo et sento: per sentir la força de la terra\nPer sentir la conexió amb la terra és molt útil obrir una mica les cames i flexionar-les. Jo als infants els dic que ens hem de sentir una mica com els lluitadors de sumo.\nEl cant és una dansa india que diu així “Mare jo et sento sota els meus peus, sento el teu cor com va bateeent, heia heia heia heia heia ho, heia heia heia heia heia hooo, yahoooo”\nPart 2: Cants medicina propis improvitzats\nPer tal de fer-los amb els infants, han de ser cants molt senzills, sobre les estacions per exemple, sobre els canvis en la natura, en la temperatura, en les activitats que fem, etc. En tinc molts de gravats en audio però cap en vídeo… jeje. De tota manera tinc amigues mares que em diuen que utilitzen les tornades dels cants medicina que he creat per a persones adultes amb els infants.\nSi us poden inspirar, jo feliç!


La segona Startup Weekend, al campus de l’Ebre - Canal 21\nLa segona Startup Weekend, al campus de l’Ebre\nEl campus Terres de l’Ebre de la URV a Tortosa serà l’escenari, del 9 a l’11 d’abril, de la segona edició de l’Startup Weekend. Es tracta d’un esdeveniment en què se seleccionaran una trentena de persones amb esperit emprenedor, que vulguen treballar en equip per desenvolupar les idees filtrades per Startsud: una plataforma de creació de negocis digitals que combina idees, talent, acompanyament i un capital inicial de fins a 15.000 euros, per impulsar noves startups.\nEn concret, Starsud desenvolupa projectes de base digital, amb especial atenció als principals sectors econòmic del Camp de Tarragona i les Terres de l’Ebre, com el turisme i el sector agroalimentari. Amb la segona edició de l’Startup Weekend volen fixar-se també en petites empreses que ja hagen començat a funcionar. Així ho ha explicat Enric Ginovart.\nL’Startup Weekend se celebrarà preferentment al recinte exterior del campus de Tortosa, respectant totes les mesures de seguretat antivovid. El sotsdirector del campus de l’Ebre, Xavier Farré, ha valorat que la iniciativa està molt lligada als objectius de la mateixa URV, com són afavorir l’ocupació i l’impuls a projectes empresarials que siguen viables.\nL’Startup Weekend del setembre passat va servir per posar en marxa dues startups, Bonusbank.eu i Wearedecor.com.\nTags: DestaquemEconomiaEnric GinovartNoves tecnologiesStartsud.catStartup WeekendTerres de l'EbreTortosaURVXavier Farré\nLa UPA vol ser la veu de l’agricultura i la ramaderia familiar\nLa CUP rebutja la modificació del pressupost i s’ofereix per forçar el canvi a Tortosa\nEls regants de la Terra Alta detecten excés en els rebuts durant l’anterior gestió de la comunitat\nFreshly Cosmetics compra les últimes parcel·les industrials de Gandesa i impulsa l'ampliació del polígon


La manifestació de l’Alt Maresme per la vaga general es farà a Calella | Ràdio Calella Televisió\nEl comitè de vaga de l’Alt Maresme ha convocat per demà a les dotze del migdia una manifestació a la Plaça Catalunya de Calella amb el lema “L’autodeterminació no és delicte”. Ramon Font, membre del comitè i portaveu d’USTEC-STEs, el sindicat majoritari de l’ensenyament públic a Catalunya, ha cridat a tots els altmaresmencs a secundar la vaga, mobilitzar-se i convertir la jornada en una aturada de país com va passar el 3 d’octubre en resposta a la violència policial durant el referèndum.\nFont ha dit a l’Info Migdia que el 3 d’octubre és un llistó molt alt perquè va produir-se la mobilització més important dels últims 80 anys.\nEl 3 d’octubre la gent va veure que la vaga era laboral però tenia motivacions polítiques per secundar-la, i nosaltres no podem controlar-ho això. El poble català respondrà perquè entén perfectament no ens podem permetre mostres de feblesa davant l’embat repressiu de l’Estat (…) Volen un poble agenollat i el que han de trobar és un poble viu, alegre i combatiu. Demà ens hi juguem massa com per anar a treballar i consumir com un dia normal.\nEl comitè de vaga de l’Alt Maresme crida a tots els veïns del nord de la comarca a participar de la mobilització que es farà al migdia a Calella, i desplaçar-se a la tarda a Barcelona, on es farà la manifestació unitària.\nFont ha recordat que tothom té dret a secundar-la i ha explicat què comporta a nivell salarial.\nEl dret a vaga és un dret fonamental i qualsevol pot fer-la, en qualsevol empresa. Dijous no és un dia per anar a treballar i això s’ha de respectar. El que sí que es perd és el dret a cobrar el dia aquell i el proporcional de pagues extres. Allò que diuen que et descompten 100 euros és si en guanyes 2.000 euros.\nLa Generalitat ha decretat serveis mínims per la vaga general. En el cas dels centres educatius, escoles i instituts, s’ha establert la ràtio habitual en casos d’aturades. Per a les aules d’ensenyament infantil i primària, un docent per cada sis aules; en educació especial, la proporció és d’un docent per cada quatre aules. Per als més petits, a les guarderies o llars d’infants, s’ha de garantir el servei d’un terç de la plantilla.\nEls serveis mínims per a la sanitat, segons ha decretat la Generalitat, serà del 25% del servei ordinari en l’atenció primària (CAPs). Els serveis d’urgències han de treballar amb normalitat i s’han de garantir els tractaments de radioteràpia i quimioteràpia en situacions de necessitat vital. També les unitats especials i s’atendrà l’activitat quirúrgica inajornable.\nQuant als transports, el servei de tren de Rodalies funcionarà al 33% durant tota la jornada.\nA continuació podeu recuperar íntegrament l’entrevista a Ramon Font:\nSegüent Objectiu solidari: recollir una tona d’aliments\nAnterior El PP de Calella proposa a Dimitri Terentiev com a cap de llista per a les municipals\nT. Taula Prom. Ascens: Un gran Termotur Calella guanya 3-2 a l’Alcobendas i diumenge es juga l’ascens a un partit.


Declaració sobre l’atemptat de Barajas – Arxiu de Miquel Iceta\nDeclaració sobre l’atemptat de Barajas\nDeclaració del Viceprimer Secretari i Portaveu del PSC sobre l’atemptat d’ETA a Barajas\n1. Els socialistes catalans expressem la nostra més absoluta condemna a l’atemptat terrorista comès aquest matí a Barajas.\n2. Les víctimes de l’atemptat i les seves famílies compten amb el nostre suport i solidaritat.\n3. El suport que també tenen tots els cossos i forces de seguretat en la seva difícil tasca d’avui, en la seva difícil tasca de cada dia.\n4. Els terroristes no impediran que el desig de pau de la societat espanyola es faci realitat.\n5. Tothom sap perfectament que el diàleg sols és possible en absència de violència. I que la pau és l’únic camí, l’únic destí de la nostra societat.\n6. ETA ha de saber que la violència terrorista no té cap futur i no aconseguirà doblegar la voluntat dels demòcrates.\n7. L’esquerra abertzale ha de decidir si el seu futur passa per incorporar-se a la democràcia i a les institucions, rebutjant la violència terrorista i contribuint decisivament a assolir la pau. Avui seria una bona ocasió per deixar clara quina és la seva voluntat, condemnant aquest atemptat.\n8. Compartim la crida a la unitat dels demòcrates feta aquest matí pel president de la Generalitat.\n9. I, en aquest sentit, avui més que mai, afirmem rotundament que el Govern d’Espanya i el seu President compten i seguiran comptant amb el nostre suport per vèncer en la lluita contra el terrorisme i per aconseguir la pau.\n30 Desembre 2006 Miquel IcetaGestió governs\nEntrada anteriorEntrevista en el diario El Punt


FCF | Reunió entre l’FCF i els Mossos d’Esquadra per valorar la temporada\nReunió entre l’FCF i els Mossos d’Esquadra per valorar la temporada\nL’objectiu de la trobada era analitzar com s’ha desenvolupat el curs 2018-2019 en matèria de violència, racisme, xenofòbia i intolerància en l’esport, així com les incidències més destacades que han requerit actuació policial.\nLa Federació Catalana de Futbol i els Mossos d’Esquadra han mantingut aquest dimarts una reunió institucional, amb motiu de la col·laboració habitual entre les dues institucions. El Secretari General de l’FCF, Oriol Camacho, acompanyat de representants de diferents comitès, ha rebut els representants del cos policial en la trobada celebrada a la seu central de l’ens federatiu, a Barcelona. El principal objectiu de la reunió era valorar com havia transcorregut la temporada en matèria de violència, racisme, xenofòbia i intolerància en l’esport, així com les incidències més rellevants que han requerit presència o actuació policial.\nDurant la temporada 2018-2019 ha estat necessària la presència policial en 121 partits, a requeriment dels clubs o de la mateixa Federació, i s'ha constatat que la majoria d'actuacions han tingut lloc de forma repetida en els mateixos camps, per la qual cosa es planificaran reunions amb els clubs afectats, amb presència de representants de la Comissió d'Ètica Esportiva i Lluita contra la Violència de l'FCF i del cos de Mossos d'Esquadra. La finalitat d’aquestes trobades serà recordar les obligacions que estableix el text únic de la Llei de l'esport de Catalunya en matèria de prevenció de baralles i aldarulls i si els indicadors no milloren, s'estudiaran les accions a emprendre com l'obligació de contractar seguretat privada per part del club incomplidor, si s'escau.\nA la vegada, s'ha valorat molt positivament l'intercanvi d'informació en el marc que permet la normativa vigent, fet que ha suposat que els Comitès de Competició disposessin de dades complementàries per resoldre els expedients disciplinaris. També ha permès a Mossos d'Esquadra completar les seves diligències administratives i/o penals, d’acord amb la informació aportada per la Federació. A més, s'ha acordat mantenir una reunió amb caràcter setmanal per contrastar les incidències dels caps de setmana i establir una política conjunta de prevenció d'incidents en els encontres de futbol tutelats per l'FCF.\nTambé s'elaborarà conjuntament material informatiu amb infografies adreçat als clubs, per tal que recordin la normativa vigent en matèria de l'esport i de la celebració d'esdeveniments esportius, especialment pel que fa a begudes alcohòliques, pirotècnia, assegurances obligatòries, prevenció de baralles i desordres, etc.\nEn definitiva, s'ha valorat molt positivament el descens d'incidents des de l'entrada en vigor de les campanyes de l'FCF (http://fcf.cat/campanyes), impulsades conjuntament amb la Generalitat de Catalunya a través del Consell Català de l'Esport. Tot i això, s’ha coincidit que cal seguir mantenint una estreta col·laboració per impedir espais d'impunitat d'aquells federats i espectadors multireincidents. Així doncs, en el marc de la Comissió d'Ètica Esportiva i Lluita contra la Violència de l'FCF, se seguirà treballant per implicar els titulars dels equipaments esportius en el manteniment del bon ordre esportiu, en la difusió del Codi Ètic de l'FCF dins de l'estructura dels clubs, que també serà un dels objectius de la nova campanya de promoció del futbol amateur ‘Tots som un equip’, i en la conscienciació ciutadana en els valors del respecte i el joc net.\nPer part de l’FCF han participat en la trobada el secretari general, Oriol Camacho, acompanyat de representants de diferents comitès de l’FCF. Per la seva banda, els representants del cos dels Mossos d’Esquadra presents en la visita han estat el coordinador general de seguretat en esdeveniments esportius, Josep Saumell, i el cap de l’oficina de l’esport de la Policia de la Generalitat-Mossos d’Esquadra.


Acompanya ns a Ceret Franca Descens Barrancs Anelles\nT agradaria baixar per tobogans naturals o saltar des de 6-8 metres d altura? Vine a Ceret Franca Descens Barrancs Anelles, a 1 hora de Girona\nEl primer ràpel del barranc de les Anelles de 28 metres però molt senzill, sense cap mena de complicació. Com que la roca rellisca molt es realitza assegut, és per aquest motiu que se li’n diu !”ràpel-tobogan”\nEntre maig i setembre\nCeret Franca Descens Barrancs Anelles\nAventura Girona et proposa realitzar el barranc d'Anelles. Aquest descens de barranc està situat al Pirineu francès, a la localitat de Ceret, a una hora de Girona i dues hores de Barcelona (Catalunya).\nAquest barranc és molt interessant i entretingut, amb nombrosos tobogans, salts i ràpels. Aquàtic i divertit ens deixarà un bon regust de boca.\nNo exigeix una gran preparació física però sí saber nedar. No té grans dificultats però es garanteix una bona dosi d'aventura i emocions controlades. Diferents ràpels de diverses alçades (max 28 metres), salts (no obligats) amb la possibilitat de repetir des de diferents alçades (de 4 a 9 metres) i tobogans. Aquesta activitat va dirigida a tota aquella persona que vol iniciar-se en el barranquisme.\nÈpoca: aquesta activitat es realitza entre els mesos de maig a setembre\nNivell de dificultat: inicial/avançat - nivell 2 (els nivells són de 0 a 4)\nDuració de l’activitat: 4 hores des de que ens trobem fins que ens acomiadem (Presentació activitat i entrega de material 30 minuts, accés 20 minuts, activitat dins l’aigua 2/3 hores, retorn 30 minuts).\nCeret Franca Descens Barrancs Anelles Preus


Mascaretes personalitzades homologades equivalents FPP2 - eTazas Tazas Personalizadas Barcelona\nTodas las categoríasInicioTazas PersonalizadasCojines PersonalizablesBolsas PersonalizadasCamisetas PersonalizadasSudaderas PersonalizadasGorras personalizadasFundas PersonalizadasDelantales PersonalizadosRegalos para San ValentínMochilasRegalos día de la madreBolsas de tela de algodón desde 1 unidadRegalos para el día del PadreCantimplores, bidons i ampollesRegalos Navidad 2019 para empresasTasses personalitzades en CatalàEscripturaArtículos textilesCamisetasBolsas políester y nylonBolsas TNT Non WovenBolsas de PolietilenoTazas personalizadas personal sanitarioMascaretes personalitzades a tot color per adult i nen nena infantilProductes antibacteriansTazas BlancasBolsas AlgodónCamisetas UnisexGorras AdultoTazas Personalizadas San ValentínTazas personalizdas Día del PadreBoligrafosTazas ColorCamisetas MujerGorras InfantilesBolsas tela en coloresBolsas personalizadas San ValentínCojines personalizados día del PadreLápicesBolsas cordón ajustableCamisetas InfantilesTazas Metálicas Acero InoxidableArtículos varios originales para San ValentínRellotges pel dia del parePunterosCamisetas BlancasTasses per bateig, boda i comunionsBolsas TNT non woven personalizadasMás regalos originales para el día del padreLibretasBolsas Orgánicas EcológicasOfetas en tazas personalizadasSet bolígraf i llàpis amb capsaMochilas-Macutos de telaOfertas estampación bolsas personalizadasEstuche/neceser personalizadoBosses de paper Kraft personalitzadesTazas para bodasTasses personalitzades per batejosTazas para comuniones\nTasses personal sanitari Gràcies!\n> Blog>Mascaretes personalitzades homologades equivalents FPP2\nMascaretes personalitzades homologades equivalents a FPP2 amb certificat UE UNE0065. Les màscares personalitzades són un producte higiènic reutilitzable i rentable de 35 a 40 vegades mantenint en tot moment el factor de protecció antiviral.\nMascareta higiènica reutilitzable. Fabricada en cotó i polièster de doble capa, amb costura frontal ergonòmica per a un còmode ajustament i confortables cintes elàstiques per a les orelles en teixit hipoalergènic, amb certificació OEKO-TEX Classe I.\nPer a ús personal en adults.\nCertificació per organisme notificat EU i fabricada segons especificació UNE 0065.\nEficàcia de filtració bacteriana:> 98%.\nAltament resistent, fins 35-40 rentats.\nExterior: 50% Cotó / 50% Poliéster. Interior: 100% Polièster\n24 octubre 2020 Comentario 0 Golpear 479\nNoves mascaretes de tela personalitzades que resisteixen fins a 70 rentades\nArriben les noves mascaretes de tela personalitzades amb una durabilitat de hsta 70 rentades sense perdre les seves capacitats protectores....\n18 julio 2020 Comentario 0 Golpear 1859\nMascaretes personalitzades higièniques reutilitzables i mascaretes sanitàries. Les seves diferències.\nMASCARETES SANITÀRIES I MASCARILLAS HIGIÈNIQUES. QUINES SÓN LES DIFERÈNCIES? Les màscares tèxtils reutilitzables i rentables són un producte...\n18 julio 2020 Comentario 0 Golpear 1442\nMascaretes negres personalitzades i homologades amb factor de protecció FPP2\nMascaretes en color negre personalitzades amb logo d'empresa. La majoria de les empreses que ens sol.liciten mascaretes personalitzades escullen el...\n14 mayo 2020 Comentario 0 Golpear 848\nMascaretes personalitzades equivalents a FFP2 reutilitzables per adult nen i nena talles infantils\nMascaretes personalitzades amb foto, disseny, dibuix i texte. Mascaretes personalitzades talles infantils i talles d'adult


L'Alabès confirma que Abelardo no seguirà poques hores abans de jugar contra el Barça - Regió7 :: El Diari de la Catalunya Central\nJosean Querejeta, màxim accionista de l'entitat, afirma que l'entrenador volia cobrar més del doble per renovar\nredacció 23.04.2019 | 10:35\nEn primer terme, el Pitu Abelardo, tècnic de l'Alabès LFP\nEn primer terme, el Pitu Abelardo, tècnic de l'Alabès\nAbelardo Fernández no continuarà la temporada vinent com a tècnic del Deportivo Alabès segons ha confirmat aquesta nit a Onda Cero el màxim accionista de l'entitat vitoriana, Josean Querejeta, que també és el màxim responsable del Kirolbet Baskonia, l'equip de bàsquet de la ciutat. Poques hores abans de rebre el Barça a Mendizorrotza, aquesta nit a les 21,30 hores, Querejeta ha assegurat que les converses amb el Pitu Abelardo es van trencar per les elevades pretensions econòmiques de l'entrenador asturià: "demanava més del doble del que guanya".\nLa notícia va ser avançada per l'edició digitial del diari Noticias de Álava i Querejeta va culpar a l'entorn d'Abelardo de la filtració: "només ho sabíem ell, el seu representant, el nostre director esportiu i jo". Amb aspiracions d'entrar a competicions europees durant tota la temporada, l'Alabès es troba ara amb vuitena posició, amb 46 punts, a sis punts dels llocs d'Europa League i a vuit de Champions. Querejeta ha apuntat que "la segona volta de l'equip no ha estat gens bona. Teníem il·lusió per aconseguir una plaça europea. Encara és possible però amb la marxa actual de l'equip sembla més difícil". El favorit per ocupar la plaça d'Ableardo en la propera temporada a l'Alabès és Ander Garitano, exentrenador del Leganés i la Reial Societat, però Querejeta ha afirmat que no han parlat encara amb cap candidat.


Darreres rondes de campionat: Javier Habans (sub8) es fa amb el campionat sub 10\nDarrera actualització el 03 Juliol 2016\nQueden dues jornades (tres rondes) per a la finalització del campionat d’Espanya sub 10.\nAl capdavant del torneig (ronda 7) el navarrès Javier Habans ha tornat a guanyar i es reafirma en la primera posició en solitari.\nRespecte els catalans, en aquesta ronda hi ha hagut dos encontres (en Gerard Añó contra la Foix Torrents (1-0) i en Jaume Alcon contra en Leo Gardner (taules)). Al capdavant de l’expedició hi ha hagut tres derrotes (Asier Casares, Lucas Puente i David Acevedo) que compliquen accedir a les posicions capdavanteres del campionat així com poder optar a les medalles. La resta de catalans han fet 3 taules (Jordi Camprubí, Arnau Parra i Juan Alber Garcia), 8 victòries (Aleix Miró, Aran Gasull, Mihael Shneyderis, Martí de la Riva, Carlos Blasco, Roger Bernadó, Dan Clotet i Aramí Lobo i 4 derrotes més (Adam Sultygov, Pol Ortiz, Ilya Shneyderis i Andrés Fernández).\nA la ronda de la tarda (ronda 8), a la zona capdavantera del torneig, en Javier Habans ha cedit mig punt davant el valencià Màxim Bellver, posant més emocionant el torneig i a falta d’una ronda, encara està tot per decidir.\nRespecte els catalans, s’han disputat dos encontres entre companys de l’expedició (Asier Casares contra Arnau Parra (1-0) i Jaume Alcon contra Roger Bernadó (0-1)). A més a més s’han obtingut 11 victòries (Lucas Puente, Aleix Miró, Gerard Añó, Aran Gasull, Leo Gardner, Foix Torrents, Juan Alber, Dan Clotet, Adam Sultygov, Pol Ortiz i Andrés Fernandez), i 7 derrotes (Jordi Camprubí, David Acevedo, Martí de la Riva, Carlos Blasco, Mihael Shneyderis, Arami Lobo i Ilya Shneyderis).\nDesprés d’aquesta ronda hi ha hagut una bona remullada a la piscina amb alguna que altra sorpresa afrontar la recta final del torneig.\nA l’última ronda del campionat està tot per decidir en la capdavantera del campionat on el jugador sub8 Javier Habans ha cedit el punt davant l’asturià Diego Vergara. Fent que en la classificació final hagi quedat un triple empat amb 7.5 punts.\nPel que fa als catalans, els dos millors han estat en Gerard Añó i l’Aran Gasull amb 6 punts cadascun. La resta, així com la seva posició final es troben en la següent taula:\nEl desenllaç del triple empat produït al capdavant del torneig s’ha decantat pel Javier Habans, seguit de l’asturià Diego Vergara i l’andalús Ciro Revaliente\nPer acabar s’han fet l’entrega de les diferents medalles a tots els jugadors\nPer acabar voldria donar l’agraïment a la Cristina Bosch per la seva preocupació durant tot el torneig, així com el suport que ha mostrat els pares en tot moment.


Redacció, Sarrià | Actualitzat el 18 Juliol 2017 a les 12:05\nL’equip segueix a Segona catalana un curs més. Foto: CPS\nCompte enrere perquè la pilota torni a rodar per al CP Sarrià. El passat dia 7, la Federació catalana de futbol va fer oficial el calendari dels sis grups de Segona catalana per a la temporada que ve, de manera que l’equip, el cos tècnic i l’afició ja pot començar a organitzar-se els caps de setmana a partir del 3 de setembre.\nI és que serà el primer diumenge del novè mes de l’any quan els homes de Marc Fernández encetaran la seva segona temporada consecutiva a la categoria. El conjunt vermell començarà el curs a domicili, al Maresme, visitant el municipal Sot de Bagueny de l’Atlètic Sant Pol. El primer partit a casa, al municipal de la Vall d’Hebron, serà el següent cap de setmana i serà el primer derbi de la ciutat de la temporada contra un dels equips que ha pujat de categoria, l’Atlético Piferrer de Nou Barris.\nLa lliga s’aturarà el 17 de desembre per les vacances de Nadal i la primera volta s’acabarà el cap de setmana del 14 de gener de l’any que ve. Set dies després començarà la segona volta, que s’allargarà fins al 27 de maig. L’últim partit de lliga serà a casa contra el CF Argentona.\nELS VETERANS, CAMPIONS\nEl primer equip tornarà a la feina per preparar el nou curs, però qui ha acabat la temporada 2016-17 amb un gran regust de boca és l’equip de veterans del club, que el passat dia 1 es va proclamar campió de la lliga de socis veterans del Barça. Els sarrianencs van guanyar la final, que es va jugar al Camp Nou, per 1-2 contra l’equip Stoichkov (en el qual, entre altres, jugava l’exdirectiu del Barça Toni Freixa). És la sisena lliga de veterans per al conjunt sarrianenc.


Lanson Place Winsland Singapur Singapur - Ofertes d'hotels amb els MILLORS DESCOMPTES EN LÍNIA Fer un comentari al lloc web\nbasat en 81 comentaris Veure totes les 48 fotos\nSobre Lanson Place Winsland\nTant si es tracta d'un viatge de plaer com si és de negocis, Lanson Place Winsland és una elecció d'allotjament magnífica quan visiten Singapur. Tota l'emoció del centre de la ciutat és només a 0.1 Km. Amb les atraccions principals de la ciutat com Code Deco, Pact, Orchard Central a prop, els visitants de l'hotel estaran encantats amb la seva localització. Amb una oferta de serveis hotelers superior i ampla gama d'entreteniment, Lanson Place Winsland és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix Wi-Fi gratuït en totes les habitacions, recepció 24 hores, magatzem d'equipatge, Zones públiques amb Wi-Fi, aparcament de cotxes. A més, totes les habitacions ofereixen una gran varietat de comoditats com ara televisió de pantalla plana, mirall, connexió sense fils a internet (cortesia), aire condicionat, escriptori per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Singapur, el Lanson Place Winsland és el lloc perfecte per una estimulant i emocionant escapada.\nNombre d'habitacions: 67\nTarifa de Parking (per dia): 8 SGD\nReeza, Regne Unit\nVerry recommended Comentat el 23 de maig 2016


Entre Xarxes - Diari de Girona\njosep alum 14.09.2020 | 23:24\nEntre Xarxes Diari de Girona\nVaig visitar l'exposició Entre Xarxes. Només durant deu dies (del 4 al 13 de setembre) va estar instal·lada a la Sala García Tornel, al carrer Ample de Blanes. Quan surtin aquestes ratlles, per moltes ganes que tingueu de veure-la, ja no hi sereu a temps. Vaig entrar-hi per inèrcia, sense saber que em trobaria i en vaig sortir fascinat!\nEntre Xarxes exhibeix d'una manera aparentment senzilla i precisa els elements més representatius d'un ofici que, tot i haver evolucionat amb els anys, segueix tenint molt d'artesanal: el de pescador.\nL'artista-pescador Antonio Viñas, ajudat per la seva família, mostra a bastament, sense estridències ni enfarfegaments, tot allò que l'ha envoltat durant la seva llarga vida professional. Els estris de pesca -xarxes d'arrossegament, tresmalls, boleros, palangres, poteres, volantins, etc.- hi estan representats i reproduïts amb una fidelitat admirable.\nPerò també, els plànols amb què construïa les xarxes més grans. I les petites llibretes de «senyes» o « caladeros», tan necessàries en els temps en els quals les sondes eren un luxe a l'abast de molt pocs. I les fotografies que expliciten amb nitidesa els seus orígens: «en Viñas» pare i «la Casimira», la seva mare, dues institucions del món de la pesca i de les peixateres del seu temps. També, una deliciosa i naïf col·lecció de peixos esculpits i pintats en «barques» de sèpia!\nL'exposició de l'Antonio Viñas s'hauria de poder veure a tots els pobles costaners, almenys, de la demarcació de Girona. De Blanes fins a Portbou passant per Sant Feliu, Palamós, Roses, Port de la Selva, Llançà, i a tots aquells indrets amb tradició marinera. En alguns països europeus, haurien aprofitat per fer-hi visites escolars organitzades. Perquè els més joves entenguessin com els peixos no apareixen als taulells de les peixateries o dins les capses de barretes congelades, per art de màgia. Per apropar-los a un ofici que barreja duresa, paciència, perseverança i creativitat. Un ofici ancestral, que arreu del món dona vida a moltíssima gent de costums i cultures ben diverses.\nL'exposició de l'Antonio Viñas hauria de formar part, també, d'un museu inexistent, però imaginat i desitjat per tants blanencs, que recollís la història i les eines de les arts i els oficis dels quals van viure els nostres avis i besavis, abans de l'arribada del turisme. Un museu del món de la pagesia, del món de la pesca, del món dels artesans -corders, espardenyers, mestres d'aixa, calafats, etc- Un museu que potser donaria més vida i sentit a un espai com la Casa Saladrigues, tan gran i sovint, tan desaprofitada.


Enric Miret Alomar | Vall d'Hebron Barcelona Hospital\nDr. Enric Miret Alomar\nSóc metge adjunt del Servei d’Urologia i Trasplantament Renal, amb especial interès en la patologia renal i prostàtica. La meva activitat mèdica i investigadora es desenvolupa entorn al trasplantament renal, la patologia maligna renal i el tractament mínimament invasiu de la hiperplàsia benigna de pròstata mitjançant làser (HoLEP).\nL’any 2010 em vaig llicenciar en Medicina i Cirurgia per Universitat Autònoma de Barcelona i el 2019 vaig finalitzar la formació com a especialista en Urologia a l’Hospital Universitari Vall d'Hebron. La meva activitat es distribueix entre la cirurgia mínimament invasiva renal assistida per robot, l’enucleació prostàtica per làser (HoLEP), la cirurgia menor ambulatòria i la recerca.\nEl 2021 defensaré el meu doctorat sobre l’anàlisi macroscòpic preimplantacional en el trasplantament renal i sóc co-investigador d’una beca FIS en recerca en l’àmbit de la intel·ligència artificial en trasplantament.\nSóc investigador principal d’un projecte en trasplantament renal dins de l’hospital i participo activament en altres treballs d’investigació del servei centrats en la patologia prostàtica i renal.


Jesús Hernández: de novembre 2011\nLa victòria, les retallades i el patriotisme de Mas\nEl discurs de diumenge 20N a la nit d'Artur Mas era revelador. CiU ens vol fer creure que les retallades no només són l'única via, sinó que són patriòtiques. Que el 20N es va demostrar la diferència els espanyols i els catalans. Uns, els espanyols, castigaven irresponsablement a un govern com el del PSOE, per aplicar les úniques receptes possibles, tot i que aquestes fossin dures de pair. Els altres, els catalans, vam demostrar la nostra intel·ligència, la nostra responsabilitat, la nostra ètica de l'ascetisme mundanal, fent guanyar per sorpresa a CiU unes eleccions generals. Vam demostrar que no ens deixàvem enganyar per aquells qui deien que la sanitat o l’educació estan en perill.\nPer a ells, per a CiU, premiar les retallades no només és una qüestió de creure en el liberalisme econòmic. Acceptar les retallades és de bon patriota, de bon català, de ciutadà cívic.\nPer tant, en justa correspondència al recolzament popular el 20N, que va fer que CiU fos guanyador a Catalunya d’unes eleccions generals per primera vegada a la història, avui Artur Mas ha anunciat això: rebaixa del sou dels funcionaris, increment de la llum, increment del transport públic, increment de les taxes universitàries i més retallades a sanitat.\nJo crec que el que és cívic i ètic és plantar cara a l'estafa del seu discurs i a les seves polítiques que ens enfonsen en la misèria. Ells no defensen Catalunya, es defensen a sí mateixos, i als seus interessos de classe. Una classe política, empresarial, mediàtica, econòmica, sense ètica, sense civisme i sense vergonya.\nEtiquetes de comentaris: ciu, Estat del benestar, política nacional\nLa victòria, les retallades i el patriotisme de Ma...


El director de màrqueting de Grandvalira, ferm aspirant a rellevar Marticella a Pal-Arinsal - Altaveu el diari digital d'Andorra\nDavid Ledesma és un gran coneixedor de les Valls del Nord i la direcció general d’EMAP, amb els responsables de la qual ja ha mantingut contactes, seria un ascens professional\n20/07/2021 (22:04 CET)\nDavid Ledesma en ser nomenat, el setembre del 2019, director de màrqueting de Grandvalira. GRANDVALIRA\nL’actual director de màrqueting de Grandvalira, David Ledesma, és un dels més ferms candidats -que no l’únic a priori- per assumir la direcció general de la societat que gestiona l’estació de Pal-Arinsal. Amb aparent absoluta discreció, els màxims responsables del comú de la Massana i d’EMAP, amb suport extern, estan treballant en el recanvi de Josep Marticella, que al mes d’abril ja va anunciar que una vegada esgotada aquesta temporada d’estiu, plega.\nAmb temps de marge, però amb la vista posada en començar a operar amb un nou director general a partir del mes de setembre si no pot ser abans -Marticella s’ha compromès a fer un treball d’acompanyament si escau-, els rectors d’EMAP estan tancant el cercle. I un dels gestors del món de la neu que més ben situat estaria per agafar el relleu de Marticella seria un Ledesma que coneix a la perfecció les Valls del Nord -encara que amb preferència del camp de neu de més al nord- i que veuria una evolució professional amb el salt a la direcció general d’EMAP.\nDavid Ledesma ja hauria mantingut alguna trobada de prospecció amb els responsables de la societat que gestiona Pal-Arinsal. De fer el canvi, assumiria un nou repte després que el setembre del 2019 esdevingués el director de màrqueting procedent de l’àrea equivalent (més la de desenvolupament de negoci) d’Ordino Arcalís. En aquell moment es duia a terme la integració del camp de neu ordinenc a Grandvalira i en certa manera el nomenament de Ledesma pretenia facilitar la confluència de sinergies.\nDe nacionalitat andorrana, Ledesma té 44 anys és llicenciat en Periodisme per la Universitat Internacional de Catalunya i també en Història per la Universitat de Barcelona. Postgrau i Direcció en Màrqueting i Vendes per ESADE i Diplomat per la Universitat Ramon Llull. Compta també amb un postgrau en Direcció de Màrqueting per la UOC. En l'actualitat continua la seva formació en un Màster Executive MBA a EAE Business School.\nA banda de l’assumpció de més responsabilitats i tot el que això comporta, la integració d’Ordino-Arcalís per a la qual hauria treballat Ledesma ja seria un fet o gairebé i, a més a més, Grandvalira, amb l’obligat canvi de direcció general que va fer, i amb la incorporació de Juan Ramón Moreno en aquest lloc, va sumar un nou expert justament en màrqueting. En tot cas, la de Ledesma no és la única alternativa possible.


StAP: de març 2010\nPublicat per xagori de StAP a 20:16 Cap comentari:\nSembla ser que no ha sigut possible. El Versalles i la Unió Esportiva Sant Andreu no aniran de bracet en aquesta nova etapa. Tampoc ho sé del cert, perquè ni una banda ni l'altre m'han contestat quan m'he interessat pel tema. Però si no s'imposa el seny, no sé pas com a hores d'ara, el que havia de ser un projecte molt beneficiós per a tots, per al Versalles com a negoci, per a la Unió Esportiva com a apropament a l'afició i per a la gent andreuenca que recuperaria l'un i accediria amb facilitat a l'altre, la cosa s'ha esguerrat.\nI, com ha sigut possible això? Amb lo ben encarrilat que estava l'assumpte... En Joan Gaspart, l'Edu i la Montse, els últims gestors del bar, van arribar a uns acords que només quedaven pendents del manteniment o l'augment moderat del lloguer. Però els acords eren en ferm tret d'aquest serrell.\nClar, l'avarícia, o els 'legítims interesos', dels propietaris, una immobiliària de Madrit, va fotre un gerro d'aigua freda per sobre de tothom a l'hora de voler doblar el lloguer, ja exagerat des del meu punt de vista, que l'Edu i la Montse pagaven. 12.000 euros al mes en volien. Dos milions de pessetes, que es diu aviat. En Gaspart i Husa van decidir esperar a que adeqüessin el preu i tot va quedar en "stand by", que cantava en Lennon.\nPerò ara els propietaris han tocat de peus a terra i en veure que a 12.000 euros no hi havia despistat que els hi llogués van baixar a 8.000 sembla ser, una bestiesa encara, però pels que intervenien en la operació va semblar assumible.\nI aquí s'inicien els 'estranys'. La Unió Esportiva Sant Andreu i Crístian Puigdollers serien els socis que reobririen el Versalles... amb el senyor Pere Heredero d'assessor. Ah, coi! Quina jugada! Una persona de la categoria, gran, enorme, incommensurable categoria del Pere Heredero també hi seria pel mig. Bona aquesta!\nI l'Edu i la Montse? Com si no existissin, passant d'ells com de les vaques. Fora. Cagada pastoret! Ni una trucada, ni un correu-e, ni una paraula. Aquí em va semblar que, qui fos de la U.E. StA., es feia una pífia. Potser no calia ni donar explicacions, que sí calia, però si més no haguessin hagut de dir-lis què s'havia decidit, no?, que no se'n haguessin d'assabentar pels clàssics rumors que van anar corrent pel poble.\nPerò des de la meva sub-categoria no em veig capaç ni tan sols d'opinar sobre com va ser que el senyor Heredero va anar remenant fils, fent trucadetes i mantenint converses amb uns, U.E., i altre, Crístian, per a arribar a aquest acord... que ara s'ha esgarrenxat i fet bocins. Mai, mai, tindré jo prou categoria per a saber que passa per aquell cap de gran, enorme, incommensurable categoria... tots tenim les nostres limitacions i, per part meva, un parell de sacs plens.\nTan de bo el Crístian pugui aprofitar la categoria del seu assessor i se'n surti. I, potser, vaja que trobo que mai es pot dir mai, algun dia la Unió Esportiva Sant Andreu reprendrà el projecte de tenir la Seu Social al cor del poble, al Versalles. I potser fins i tot, en Crístian, l'Edu i la Montse es podran fotre d'acord per a fer que llisqui suau. Poca categoria això però, oi Pere?\nPublicat per xagori de StAP a 3:46 Cap comentari:\nNo hi estava pas d'acord. No li se veure què té de bonic, la neu.\nSí que és veritat que sent un fenòmen no massa habitual per aquests racons de món, i gens habitual pel raconet que ocupa StAP, es fa curiós d'observar, sobretot des de la finestra si estàs a casa i no t'has quedat sense butà a l'estufa, com van caient floquets i com les teulades s'emblanquinen i els tarongers van combinant el verd, el blanc i el taronja. Si t'atrapa al mig del carrer sense paraigües per no haver escoltat el que van dir els del temps, ja són figues d'un altre paner, però.\nDesprés, a mida que s'anava acostant el vespre, ja hi anava havent divisió en les opinions. '- Quin fred que fot', '-Ves, que rellisca', '-Tinc els peus xops'...\nI, ja entrant la nit la cosa s'anava tornant preocupant per a més d'un. Encallats en un dels 'imprevisibles-inevitables' embussos de trànsit; a casa d'una parenta, qui en tenia una a prop, al no poder tornar a casa després de la feina; arribant xop de cap a peus, mig congelat i a les tantes, qui va tenir sort i va poder retornar a casa...\nSempre m'ha fet dubtar de la meva capacitat d'interpretació estètica el fenòmen que fa que, el que era una obra d'art de colors i textures, tot quedi en blanc i gris i agradi a tanta gent. El Pirineu a la tardor és aquesta obra d'art que et deixa bocabadat de tants matisos d'ocre, de groc, de verd, de rojos agranatats, de taronja... i, de cop, es fot a nevar i tot queda blanc i gris, humit i fred. Llavors és quan molta gent li troba la bellesa que per a mi acaba de desaparèixer.\nLa meva filla petita, no pas la més petita, al néixer es va 'acordar' que es diria Núria. Però, tot anant cap el registre, no vaig poder deixar de donar voltes a que durant tota la vida hauria d'anomenar a aquella criatura de la mateixa manera que el lloc que una vegada, sent jovenet, em va fer passar fred i malestars tot un dia en una excursió de l'empresa on treballava. Quan vaig ser al davant d'aquell home que em va dir "-Nombre de la niña", em va sortir de l'ànima Aurora. Bé és veritat que feia un parell de mesos que tornant d'un viatge a Espanya, llarg, dur i gens productiu, des de Santander, de matinada, plovent a bots i barrals, just a l'entrar a Euskadi, va deixar de ploure i vaig embadalir-me amb l'aurora més bonica i espectacular que he vist mai, fins ara, i això hi va influir definitivament. Per sort la seva mare ho va entendre i tota la família es va acostumar aviat a no dir-li, fredament, Núria sinó Aurora, la de dits somrosats.\nPerò dilluns va nevar i ahir molta gent coneguda estava en desacord amb mi. No sé si els de l'Ateneu també, tenint en compte que el pes de la neu els va tronxar, o quasi, un arbret, o arbust gros, que tenen, o tenien, al pati d'entrada de l'entitat.\nSi hi ha neu i/o fa fred, que no m'hi busquin. La nevada de 1962 segurament em va deixar saturat.\nimatges de la nevada al Barri d'Estadella\nPublicat per xagori de StAP a 23:58 Cap comentari: